****

**EΛΛHNIKH ΔHMOKPATIA**

**ΠANEΠIΣTHMIO IΩANNINΩN**

**ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

**TMHMA OIKONOMIKΩN EΠIΣTHMΩN**

**Οδηγίες για συμμετοχή στην ορκωμοσία**

Ενημερώνονται οι τελειόφοιτοι φοιτητές του Τμήματος Οικονομικών Επιστημών ότι η ορκωμοσία θα πραγματοποιηθεί με φυσική παρουσία την **Πέμπτη 21 Ιουλίου 2022** στις **11:30 π.μ.** στην αίθουσα τελετών του Πανεπιστημίου Ιωαννίνων «Γ. Μυλωνάς» (πάνω από το φοιτητικό εστιατόριο).

Η Επιτροπή COVID του Πανεπιστημίου, λόγω της σημαντικής αύξησης των κρουσμάτων που παρατηρείται τις τελευταίες ημέρες, απευθύνει, **εν είδει ισχυρής σύστασης**, τη θερμή παράκληση:  
  
(1) ο κάθε φοιτητής που θα ορκιστεί να έχει μέχρι **τρεις (3) συνοδούς**, και

(2) καθ’ όλη τη διάρκεια της τελετής, οι συνοδοί να φορούν **προστατευτική μάσκα** (κατά προτίμηση αυξημένης προστασίας τύπου FFP2 ή ΚΝ95).

Με τη συνεργασία σας στα παραπάνω 2 ζητήματα δεν θα διατρέξουμε κίνδυνο η τελετή ορκωμοσίας να γίνει κόμβος μετάδοσης του κορωνοϊού σε όλη την Ελλάδα, και σε συγγενείς και φίλους της οικογένειάς σας που ανήκουν σε ευπαθείς, στον κορωνοϊό, ομάδες.

**Παρακαλούνται οι τελειόφοιτοι φοιτητές να προσέλθουν τουλάχιστον 1 ½ ώρα νωρίτερα στην αίθουσα τελετών «Γ. Μυλωνάς» την ημέρα της ορκωμοσίας με την αστυνομική τους ταυτότητα προκειμένου να υπογράψουν το πρωτόκολλο ορκωμοσίας και τα λοιπά έγγραφα.**

Η Γραμματεία του Τμήματος